
Amcanion y modiwl hwn yw:
· Darparu cyd-destun hanesyddol cefndirol i lawer o brif agweddau addysg fodern o’r 18fed ganrif  hyd heddiw.

· Darlunio sut mae grwpiau diddordeb sydd â gwahanol agendau wedi brwydro dros ac yn erbyn cynnydd ar lefel ysgol, lleol a chenedlaethol

Deilliannau Dysgu:

Ar ôl cwblhau’r modwl hwn yn llwyddiannus, dylai’r myfyriwr allu:
· Deall cyfnodau a diwygiadau allweddol yn hanes addysg yng Nghymru a’r Deyrnas Unedig. 
· Dadansoddi natur ddadleuol safbwyntiau addysgol.  
· Adnabod gwerthoedd sydd wrth wraidd addysg, addysgu a dysgu yng Nghymru, y Deyrnas Unedig a’r byd.  
· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o ffynonellau gwybodaeth, gan gynnwys TGCh, a chyflwyno’u gwaith ar y lefel briodol.

Strategaeth Dysgu ac Addysgu 
Nod y modiwl yw cynnal cydbwysedd rhwng theori ac arfer addysg drwy ystod o strategaethau. Defnyddir trafodaeth, darlith, gwaith grŵp ac astudio hunangyfeiriedig i ddiwallu'r angen hwn. Hefyd, mae tiwtorialau yn rhoi cyfle i'r myfyrwyr drafod materion perthnasol ac i gael adborth unigol, ffurfiannol ynglŷn â'u gwaith a'u haseiniad.  
Bydd y sesiynau ar gyfer y modiwl hwn yn cynnwys darlithoedd wyneb yn wyneb, dysgu syncronnous a gweithgareddau asyncronnous.  Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, myfyrio, crynhoi a dadansoddi.  Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modiwl. 
Mae angen cwblhau'r tasgau a'r darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modiwl hwn. Mae'n hanfodol bwysig bod myfyrwyr yn astudio'r darllen ac yn cwblhau'r tasgau hyn gan y byddant yn cael eu defnyddio yn y seminar. Dewiswyd y strategaethau yn y modiwl hwn ar y sail y byddant nid yn unig yn eich helpu i ddysgu ond yn darparu modelau ar gyfer gwahanol ddulliau o ddysgu. 

Offerynnau Dysgu ac Addysgu 
Moodle 
Dyma ein storfa ganolog ar gyfer yr holl ddeunyddiau modiwl y bydd eu hangen arnoch ar gyfer y modiwl hwn. Sicrhewch eich bod yn gwirio hyn yn rheolaidd. 

Microsoft Teams 
Dyma'r llwyfan y byddwn yn ei ddefnyddio i gefnogi eich dysgu ar-lein gyda ni. Mae gan bob myfyriwr fynediad i Teams fel rhan o'u tanysgrifiad myfyriwr Office 365 a bydd tiwtoriaid modiwl yn eich dyrannu i dîm cyn i chi ddechrau eich astudiaethau gyda ni ar y modiwl. Byddwn yn defnyddio hyn yn bennaf ar gyfer unrhyw sesiynau addysgu ar-lein cydamserol yn ogystal ag ar gyfer unrhyw diwtorialau ar-lein neu apiau ychwanegol yr hoffem i chi gael mynediad a iddynt.
Efallai y byddwn hefyd yn defnyddio swyddogaeth sgwrsio Teams i gyfathrebu â chi ac rydym hefyd yn      eich annog i ddefnyddio hyn fel ffordd o gefnogi cymheiriaid hefyd.

AMSERLEN Y MODIWL


	Dyddiad/amser 
	Pwnc
	Lleoliad

	
	Wythnos 1 
	

	Wythnos 1

	Cyflwyniad i’r Modiwl a’r Asesiad

Datblygiad Addysg yn y DU
	Campws 

	
	Gwerthoedd mewn Addysg
	Teams

	TASG ANNIBYNNOL WYTHNOS 1
	Tasg ymchwil
	Gweler Moodle

	
	Wythnos 2 
	

	Wythnos 2
	Datblygiad Addysg Cyfrwng Cymraeg yng Nghymru

Profion PISA
	Campws

	
	Ysgolion bach neu mawr?
	Teams

	TASG ANNIBYNNOL WYTHNOS 2 
	Cyflwyniad i Gwricwlwm i Gymru 2022 
	Ar gael ar Moodle

	
	Wythnos 3 
	

	Wythnos 3  
	Deallusrwydd Artiffisial Cynhyrchiol (Generative AI)

Ystafell Rhyngweithiol
	Campws 

	
	Tiwtorialau
	Teams


	TASG ANNIBYNNOL WYTHNOS 3 
	Paratoi ar gyfer yr asesiad
	Ar gael ar Moodle



Noder: Bydd yr holl ddeunyddiau ar gyfer y sesiynau ar gael drwy Moodle (Ymgyfarwyddwch â'r rhain cyn ac ar ôl pob sesiwn os gwelwch yn dda), cynhelir sesiynau addysgu ar-lein drwy Microsoft TEAMS
ASESIAD MODIWL:
Cydran Asesu 1 – 100%
Llyfr lloffion academaidd - canllawiau
Cyfrif geiriau (neu gyfwerth): 3,000 o eiriau (+/-10%)
Llyfr lloffion: Adfyfyriwch ar dri testun dadleuol un mewn addysg yng Nghymru neu yn y DU ers 1840
Llyfr lloffion:
· Dewiswch dri thestun dadleuol
· Dylech ysgrifennu tua 1000 o eiriau ar bob mater dadleuol a ddewisir.

· Rhowch grynodeb byr o'r mater dadleuol
· O ba gyfnod allweddol mewn addysg mae’r testun dadleuol? (cefnogwch gyda darllen ehangach) 
· Pam ei fod yn fater dadleuol – pwy sy’n cefnogi’r mater a pham? Pwy sydd yn ei erbyn a pham? (cefnogwch gyda darllen ehangach) 
· Ystyriwch y materion mewn dyfnder gan arddangos eich sgiliau meddwl beirniadol
· Pam ei fod yn bwysig? (cefnogwch gyda darllen ehangach)
· Cofiwch gefnogi eich gwaith gyda darllen ehangach
· Cyfeirnodwch yn gywir gan ddilyn confensiynau cyfeirnodi Harvard,
· Cofiwch ychwangegu eich rhestr gyfeirnodi ar ddiwedd y gwaith.

Dylai’r llyfr lloffion fod yn glir a deniadol. Gallwch ddefnyddio lliw a delweddau i ychwanegu diddordeb. 

Darllen:
Mae'n bwysig cofio eich bod yn darllen am radd mewn addysg. Y mwyaf y byddwch yn ei ddarllen, y mwyaf y bydd y cysyniadau a'r syniadau'n gwneud synnwyr i chi. Nid yw sesiynau addysgu yn hollgynhwysol; fe'u cynlluniwyd i roi cipolwg i chi ar agwedd benodol ar y pwnc ac ni fyddant yn rhoi'r holl atebion i chi. Mater i chi fel myfyriwr yw manteisio i'r eithaf ar eich profiad dysgu drwy ddarllen o amgylch y pwnc yn ogystal â phresenoldeb rheolaidd yn y dosbarth. 
Yn ogystal â hyn, efallai y gofynnir i chi ddod i sesiynau ar ôl darllen deunydd penodol neu ar ôl ymgymryd â thasgau penodol. Pan fydd hyn yn digwydd, mae'n hanfodol bod hyn yn cael ei wneud.

